b'\n_START_ARTICLE_\nTatjana Jakovljevna Jelizarenkova\n_START_SECTION_\n\xc5\xbdivljenje\n_START_PARAGRAPH_\nKon\xc4\x8dala je filolo\xc5\xa1ko fakulteto MGU (1951) in kasneje delala na In\xc5\xa1titutu vzhodnih znanosti RAN. Doktorirala je leta 1994. Bila je specialist za vedsko kulturo. Petinpetdeset let je posvetila delu in \xc5\xa1tudiji prevodov vedskih besedil. V \xc4\x8dasu sovjetske oblasti je oblast nanjo izvajala pritiske. Po besedah njene u\xc4\x8denke Viktorije Lysenko, ji je KGB prepovedal predavanje sanskrta na filozofski fakulteti MGB . Jelizarenkova je izdala prevod izbranih del iz Rigvede leta 1972 in Atharvede leta 1976. Leta 1976 je v soavtorstvu z mo\xc5\xbeem V.N. Toporovom izdala v angle\xc5\xa1\xc4\x8dini jezikoslovno analizo Pali jezika: The Pali Language. Bila je tudi strokovnjak za Hindi jezik in izdala mnogo del o gramatiki tega jezika. Kasneje je izdala popolni prevod Rigvede iz sanskrta v ru\xc5\xa1\xc4\x8dino v letih 1989-1999 (3 zvezki) in Atharvavede v letih 2005-2010. Petega septembra 2007 na dan njene smrti, so jo poklicali iz zalo\xc5\xbebe, da je pri\xc5\xa1la korektura drugega zvezka Atharvavede. Na tretjem zvezku je delala do zadnjega meseca svojega \xc5\xbeivljenja \xe2\x80\x93 in ga skoraj dokon\xc4\x8dala. H\xc4\x8deri je povedala, da ji je ostalo \xc5\xa1e za mesec ali dva dela. Tretji, zadnji zvezek (ki je ostal preveden do druge polovice XIX. knjige) je bil izdan leta 2010. Jelizarenkova je pristopala k raziskovanju indijskih besedil predvsem kot jezikoslovka, njeni komentarji pa vklju\xc4\x8dujejo podrobno gramati\xc4\x8dno analizo besedila, na katerem so narejene filologi\xc4\x8dne in zgodovinske interpretacije. Jelizarenkova je bila \xc5\xbeena in pogosti soavtor z akademikom V.N. Toporovom. Rodili sta se jima dve h\xc4\x8deri.\n_START_SECTION_\nNagrade\n_START_PARAGRAPH_\nLeta 2004 jo je Indija odlikovala z najvi\xc5\xa1jim redom za tujce Padma Shri za prevod celotne Rigvede v ruski jezik. Nagrajena z mednarodno nagrado Nikolaja Reriha leta 2006 v nominaciji Napredek pri oblikovanju kulturne podobe Rusije v svetu.'